《左右新婚诗》
南北朝·刘缓

小史如初日，得妇类行云。琴声妾曾听，桃子婿经分。

蛾眉参意画，绣被共笼薰。偏增使君妒，无趣遣相闻。

作者简介：（?—约540）南朝梁平原高唐人，字含度。风流倜傥，名高一府。为湘东王萧绎中录事。时西府盛集文学之士，而缓居首，常云：“不须名位，所须衣食。不用身后之誉，唯重目前知见。”后随湘东王至江州，卒。